Put u Biograd na Moru

Na put prema Biogradu krenuli smo dana 18. ožujka 2015. godine u jutarnjim satima. Krenulo je četvero učenika iz škole: ja, Endy Cvitko, Emil Zakinja, učenik 4. htt razreda i učenik 3. razreda kuhara, Mauro Fedel, te naš mentor, prof. Stanislav Poropat.

Prilikom dolaska u hotel uslijedio je zajednički sastanak, dok smo mi kuhari pisali recepture za svoja jela. Sljedećeg je dana uslijedilo natjecanje. Mi smo se natjecali u tri različite discipline. Ja sam pripremao hladni, slani izložak; Mauro svečani menu, a Emil se natjecao u predstavljanju turističke destinacije. Nakon višesatnog rada saznali smo i rezultate koji nas nisu baš oduševili. Naša se škola nije uspješno plasirala, stoga smo bili malo razočarani. Nakon natjecanja imali smo priliku za druženjem sa svim učenicima koji su se natjecali pa zabave nije nedostajalo. U slobodno smo vrijeme razgledavali grad, odmarali se, družili i zabavljali.

Dojmovi o putovanju i samome natjecanju bili su više nego pozitivni te se nadamo da ćemo imati još prilike za novim natjecanjima, ali i putovanjima.

Endy Cvitko, 2. razred kuhara